
Invitation					D. 22.09.2026
Møde med Gentofte Kommune

Kære beboere,
I seneste informationsbrev skrev vi, at vi arbejdede på et møde med Gentofte Kommune. Det er nu faldet på plads, og vi vil derfor meget gerne invitere jer:
Onsdag den 30. september 2026, kl. 14.00-16.00, i restauranten.
Fra kommunen deltager medarbejdere fra bygningsmyndigheden, boligvisitationen og det kommunale tilsyn. Her kan du fx stille spørgsmål om boligstøtte og -visitation samt det kommunale tilsyn med Strandlund.
Vi starter mødet samlet med generel information. Bagefter kan du gå rundt til de forskellige stande, der bliver sat op på dagen, hvor du kan få en dialog om netop de emner, der optager dig.
Standene er åbne for alle, så det er ikke stedet at gennemgå individuelle forhold. Har du brug for det, kan du i stedet få hjælp til at bestille en tid hos Borgerservice.
Med venlig hilsen
Strandlunds kollektivbestyrelse og administration

